કોંગ્રેસને કેટલાક અન્ય પક્ષોની સાથે ઓછી સીટ સાથે બાંધછોડ કરવાની પડે છે. ઉત્તરપ્રદેશની ૮૦ સીટોમાંથી ૭૧ સીટ ઉપર વર્ષ ૨૦૧૪માં ભાજપે જીત હાસલ કરી હતી. આવી જ રીતે બિહારમાં ભાજપ અને તેના સાથી પક્ષોની પાસે ૪૦થી ૩૯ સીટો છે. આરજેડી, કોંગ્રેસ, શરદ યાદવ જુથ અને જીતનરામ માંઝી એક સાથે આવી શકે છે. આ ગઠબંધનનું નેતૃત્વ આરજેડી કરી શકે છે. બિહારના પડોશી રાજ્ય ઝારખંડમાં જેએમએમ, કોંગ્રેસ, આરજેડી અને બાબુલાલ મરાંડી વચ્ચે ગઠબંધનના પ્રયાસ થઇ રહ્યા છે. ભાજપની પાસે ઝારખંડની ૧૪માંથી ૧૨ સીટો છે. કર્ણાટકમાં જેડીએસ, કોંગ્રેસ અને બહુજન સમાજ પાર્ટી વચ્ચે પહેલાથી જ ગઠબંધન છે. તમિળનાડુમાં ડીએમકે અને કોંગ્રેસ કેટલીક અન્ય પાર્ટીઓ સાથે મળીને સાથે આવી શકે છે.